آذربایجانین موعاصیر مدنیت مکانیندا یاییلمیش ایکی نؤوع جاز واردیر. بیری، غرب جازینا بنزه‌ین لاکین یئرلی موغام چالارلاری‌نین دا علاوه ائدیلدیگی کلاسیک حؤکومت دستکلی جازدیر. دیگری ایسه جاز هارمونی‌لریندن ایستیفاده ائدیله‌رک باکی‌نین دبدبه‌لی رستوران‌لاریندا ایفا ائدیلن و پوپ ماهنی‌لارینی خاطیرلادان جازین استیلیزه‌سی‌دیر. اوّلدن اعتیباراً، آذربایجان جازی رسمی حاکیمیت طرفیندن یارادیلمیش و مشهورلاشدیریلمیشدیر. همچنین، بو جاز موستقیل جومهوریتین میلّی ایدئولوژی‌سینه داخیل ائدیلیب و هله ده ائدیلمکده دیر. آذربایجان جازی‌نین فرقلندیریلمه سی ایله یاناشی، بو فاکت حؤکومت و وطنداش‌لار آراسیندا قارشی‌لیقلی علاقه‌ده ده، گونده‌لیک حیاتین میلّی ایدئولوژی‌یه نوفوذو پروسه‌سینده ده موذاکیره لره سبب اولور.